12.   כתב הגנה למשמורת
בבית-המשפט לענייני משפחה

ב_________                                                                                                     תמ"ש_________
בעניין:

__________  ת"ז __________ (קטין)
ובעניין:

__________  ת"ז _______________




על-ידי בא-כוחו עורך-דין  ____________



מרח' ___________  עיר ___________



טל' ___________  פקס' ___________
"התובע"




נ ג ד




_______________ ת"ז ___________



על-ידי בא-כוחה עורך-דין _____________



מרח' ___________  עיר ___________



טל' ___________  פקס' ___________
"הנתבעת"

כתב הגנה

הנתבעת מתכבדת בזאת להגיש את כתב הגנתה לתביעת התובע בכל הקשור למשמורת הקטין.

הקדמה:

1.
הנתבעת תטען כי הגשתה של תובענה זו נגדה לוקה בחוסר תום-לב מובהק של התובע, הינה קנטרנית וטורדנית, וכל כולה נועד ליצור לחץ נפשי בלתי-הוגן על הנתבעת, הכל על-מנת לגרום לנתבעת להתגרש ממנו על-פי תנאיו, תוך נישולה מחד עד כמה שאפשר מזכויותיה, ותוך קיפוח זכויות הקטין מאידך.

2.
הנתבעת תוסיף ותטען כי דין התביעה להידחות על-הסף מחד, ומאידך יש להעתר לתובענת הנתבעת ב-תמ"ש ________ לקבלת משמורת על הקטין בתביעה אותה הגישה היא עובר להגשת תובענתו זו של הנתבע.

3.
עיון בכתב התביעה של התובע מגלה על פניו את פרצופו האמיתי של התובע אשר אינו בוחל בשום אמצעי ו/או מאמר הנועד להכפיש, להשמיץ ולהשחיר את פני הנתבעת והכל בטענות שקריות וחסרות שחר.


הנתבעת תטען כי מרבית המיוחס לה בכתב התביעה הינו בעצם תשקיף של התנהגותו שלו כלפיה ולא ההפך.

4.
כתב התביעה הינו מבחינת הנחתום המעיד על עיסתו, כל הנאמר בו וכל ההשתלחות כלפי הנתבעת הינה בעצם השתלחותו של התובע בה ולא ההיפך.

5.
הנתבעת תטען כי כתב הגנה זה בה להוסיף על הנטען בכתב תביעתה היא, למשמורת הקטין, ואין בו כדי לגרוע  ו/או לפגוע בטענות שנטענו בכתב תביעתה.

6.
כן תטען הנתבעת כי יש לדון בתובענת התובע במאוחד וכאחד ביחד עם תובענתה היא למשמורת הקטין ב-תמ"ש __________. 

לגופו של עניין:

7.
התובעת מודה באמור בסעיף _______ לתביעה ותוסיף ותטען כי אין בהקדמה המפורטת בסעיף זה להוסיף ו/או להוריד לגופו של עניין ואין בה ליתן יתרון כזה או אחר לטענות התובע, חסרות השחר, כפי שנטענות בכתב תביעתו והכל כמפורט להלן.

8.
הנתבעת מודה באמור בסעיף _________ ובסעיף ________ לכתב התביעה ותוסיף ותטען כי הבן כיום בגיל __________ נכון להגשת כתב הגנה.

9.
מוכחש האמור בסעיפים ___________ לכתב התביעה מכל וכל. הנתבעת תטען כי סעיף זה הינו בעצם הכותרת לשלל השקרים אותן טען נגדה הנתבע בהמשך לכתב תביעתו ואין להם ולא כלום עם המציאות בחיי הצדדים אשר היתה הפוכה כמעט לחלוטין. התובע הוא זה שהתעלל, הכפיש, העליב, קילל, היכה וכו' בנתבעת והכל כפי שיורחב להלן בכתב הגנה זה.

10.
מוכחש הנטען בסעיף ________ לכתב התביעה. הנתבעת תטען כי סעיף זה בתמציתו מלמד על אופיו ויחסו של התובע כלפיה מבחינת "הנחתום המעיד על עיסתו". כל הקורא הנאמר בסעיף זה משווה בדעתו כי מדובר בנתבעת חייתית ומפלצתית ולא היא.


תיאורי הזוועה כמתואר בסעיף זה על אופיה של הנתבעת לא מצדיקים לכאורה להישאר במחיצתה ולו דקה אחת. ואילו התובע אהב ועדיין אוהב את הנתבעת, מעריץ ומעריך את אופיה, כך בכל אופן טען תמיד בפניה. ובעצם על מה יצא קצפו המצדיק לכאורה מבחינתו התייחסות שלילית כזו לנתבעת? יאמר מייד לבית-המשפט כך, כל זמן שהנתבעת ספגה את עלבונותיו, קללותיו, התרסותיו והמכות כלפיה ואף ביקשה ממנו סליחה על כל מכה ומכה שנתן לה הכל היה מבחינתו כשורה. ברם, כאשר העיזה זו להזמין משטרה בגין אירוע אלימות פיזית שהפגין הנתבע כלפיה ואיום על חייה וחיי הקטין, אין הוא מכיר כבר את הבאר ממנה שתה מים מתוקים והרבה.


זאת ועוד. היה מצופה מתובע כי בגין הנ"ל ידרוש הוא מאת הנתבעת את גירושיו לאלתר ולו להמתין עד כה.


האמור בסעיף זה הינו מבחינת "הפוסל במומו פוסל", הנתבעת השתדלה בכל מאודה שלא להכפיש את התובע בכתבי טענותיה וביקשה מאת באי-כוחה לכתוב רק את ההכרחי, הכל על-מנת ליתן הזדמנות נוספת לחיים משותפים עם התובע. הנתבעת אוהבת את התובע ומאמינה כי ניתן לאחות את הקרע שנוצר בניהם וזאת במסגרת טיפול ויעוץ מתאים ולאחר שהבעל יפנים כי אין היא שק האגרוף שלו מחד, ומקור להוציא עליו את עצביו מאידך.

א.
מוכחש הנטען בסעיף _________ לתביעה. שוב האמור בו משקף נאמנה את ייחסו של התובע כלפי הנתבעת ולא ההיפך. כל הרואה את התובע בפעם הראשונה מקבל את הרושם המוטעה לפיו מדובר באדם שקט ורגוע, ברם, הלכה למעשה הדובר בהר געש הרסני ומפחיד של ממש. אכן התובע נימד כאשר הינו רגוע, ברם, אם רק יעשו דבר שהוא בניגוד לרצונו ו/או דעתו משנה הוא את עורו והופך להיות חיה מסוכנת ביותר המסוגלת להרוס ולפגוע בכל דבר הנקרה בדרכו גם אם מדובר בנתבעת ו/או בילד.


בשעת כעס, וכאלה יש רבים בהתנהגותו, התובע הנוהג להשתולל, לשבור חפצים, לקלל להעליב ולהכות. התובע נהג לקלל את אביה המנוח של הנתבעת בכל הזדמנות והיה שולח אותה להיקבר תחתיו. כל תחינותיה של הנתבעת והן של אימה, אשר היתה נוכחת לא אחת באירוע הזעם של התובע, שימנע מלקלל את אביה לא נענו וההיפך הגמור, ככל שביקשה היא יותר כך הגביר הוא קללותיו כלפיה.


הנתבעת ראתה בהתנהגותו של התובע התנהגות אשר נלמדה מבית הוריו. שכן, הסתבר לה במהלך חייה עימו וסיפורי התובע בעצמו כי גדל במשפחה בה אביו רדה באימו, נהג לקללה ולהשפילה באופן מעליב ביותר, כגון: להוציאה מהבית בלילה ולתת לה לישון בגינה ביחד עם הכלבים והחתולים. כמו-כן התובע הגדיל התעללויותיו בנתבעת בכך שפנתה היא אליו בכך שהוא מכה אותה אמר לה התובע ש-"אני יכה אותך את לא תבכי אלא תגיעי לבית-החולים ולא יצלחו לזהות אותך". עברו זה של התובע גרם לאישה להאמין כי התובע הינו קורבן של מודל חיקוי אותו ניסתה היא בכל כוחה לשנות, דבר שנראה בעיני התובע כמעליב ופוגע. ויוער, כי לאחר שהיה התובע מתעשת ממעשיו היה נוהג הוא לבקש מהנתבעת סליחה, ודבר זה חיזק בנתבעת את ההרגשה כי הינו ניתן לשינוי ולכן המשיכה לשהות במחיצתו על-אף האמור. והחשוב מכל הוא כי הנתבעת אהבה ועדין אוהבת את התובע.


יצויין עוד, כי התובע לא רצה לעשות ברית לבן, וכך נטל ההערכות לברית היתה על כתפי הנתבעת בלבד, וזאת על-אף היותה של הנתבעת לאחר לידה ומטפלת בתינוק בצורה אינטנסיבית, על-מנת שיגיע למשקל הרצוי כדי שיוכל לעמוד בברית, אולם אילוצם של הוריו גרמו לו להגיע לברית בנו.


על-אף כל זאת הנתבעת תמיד דיברה אל התובע בכך שהאלימות לא תפתור כל בעיה והתובע תמיד טען כי לנתבעת יש יכולת ורבלית גבוהה ולו אין, וזו הדרך שלו, ואולם הנתבעת טענה שדבר זה אינו מקובל עליה וביקשה ממנו לנסות ולהתמודד עם הבעיות בדרך של תקשורת.

ב.
מוכחש הנטען בסעיף ______ לתביעה. שוב הנאמר בו הינו מבחינת "הפוסל במומו פוסל". כל הנאמר בסעיף זה מיוחס אך ורק לתובע. התובע לא רק שלא ניתק את קשריו עם חבריו אלא ניסה הוא להגביר את קשריו עימם. במהלך כל הנישואין לא התחשב התובע בצרכי הנתבעת והילד. התובע נהג לצאת לבלות כל שבת עם חבריו לתחביביו בהטסת טיסנים. היה נוהג לצאת לבלות בפבאים עם חבריו באמצע השבוע. הנתבעת שיוועה ליחס אוהב ואוהד מצידו של התובע, דרישה לגיטימית לכשעצמה, הנתבעת ביקשה מאת התובע שיקדיש לה ולילד יותר זמן ובמיוחד בסופי השבוע.


התובע אשר עובד קשה לפרנסתו ואשר נמצא מרבית הזמן ב_________ נוהג להגיע מאוחר כל יום הביתה, צופה בטלוויזיה עד לשעות המאוחרות ואחר-כך נכנס לישון. טענות הנתבעת כלפיו כי אין זה ראוי לנהוג כך במיוחד שמדובר בזוג צעיר עם ילד רך נתקבלו בעיניו כטענות המנסות להגבילו ובכך כדבריו לקנות "בעלות על גופו ונפשו".


די בנטען כדי ללמד על יחסו של התובע למוסד הנישואין ולמחוייבויותיו על פיו, דבר שלא הפנים כראוי עד כה ועל כך יצא דברה של הנתבעת, האם פשעה בכך???


הלכה למעשה היתה זו הנתבעת שנותקה כליל מחבריה עובר לנישואין וזאת הן מבחינת דרישותיו של התובע והן לנוכח היותה אם לילד רך אשר לו הקדישה ומקדישה את מלוא מרצה וזמנה. די אם יצויין כי הנתבעת הניקה את הקטין עד להגיעו לגיל של _________ חודשים ורק לנוכח פגיעה במצבה הבריאותי, בעיות בגב וקבלת כדורים מתאימים, הם שגרמו לה להפסיק ולהניקו.

ג.
מוכחש הנטען בסעיף _________ לתביעה. שוב ההפך הוא הנכון. הנתבעת נהגה בכבוד כלפי הוריו של התובע. מטבע הדברים לתובעת היה קשר חם ואוהב יותר עם חמותה - אימו של התובע, והיא היתה לה כחברה יותר מהקשר שהיה לה עם בנותיה שלה. אימו של התובע היתה נוהגת לבקר אצל הנתבעת כמעט מידי יום ביומו ולסייע לה, ודבר זה נתקבל באהבה רבה אצל הנתבעת. אימו של התובע סיפרה לנתבעת דברים מאוד אינטימיים על חייה אשר מפאת כבודה וההערכה כלפיה אין היא מעלה אותם על הכתב.


גם כלפי אביו של התובע היה לנתבעת יחס חם ואוהב, אביו נהג לשתף אותה בבעיות שיש לו עם בני משפחתו ובעסק, לכן לא ברור כלל על מה מדבר וכותב התובע, אלא להכפיש את הנתבעת בלבד, ועל מה???


את מרבית השבתות והחגים מאז נישאו הצדדים חגגו ובילו הצדדים במחיצת הוריו של התובע, ואילו בבית אימה   ב__________ ביקרו הם __________ פעמים בלבד.


הנתבעת נהגה לקנות להוריו של התובע בכל חג מתנה יקרה עד כמה שיכלה, הכל לנוכח אהבתה את אם התובע.


היה זה התובע אשר התנהג כלפי הוריו שלא כראוי והכלל של "כבד את אביך ואת אמך" לא קיים בלקסיקון שלו. התובע נוהג לקלל את הוריו. הביע כלפיהם זעם מתמיד. בעבר נהג התובע בנסיעותיו עם אביו אשר עובד עמו, להוריד את אביו באמצע הנסיעה והדרך, ואביו היה נאלץ ללכת קלומטרים רבים ברגל.


גם את הנתבעת ניסה התובע, ברגעי הזעם השכיחים שלו, להוריד במהלך הנסיעה ברכבו מספר פעמים ועל כך יורחב בהמשך.

ד.
מוכחש הנטען בסעיף _______ לתביעה. שוב שקרים חסרי כל שחר, הוצאת דברים מהקשרם כפי שנראה כל כתב התביעה של התובע. לתובעת קשר חם ואוהב עם כל בני משפחתה ובמיוחד לאימה אשר אליה קשורה היא מאוד. אימה של התובעת אשר גרה ב____________ שב_____________ נהגה לבקר את הנתבעת בביתה השכור ב_________ מידי פעם בפעם על-אף המרחק הרב.


יצויין, כי הנתבע אשר הכיר את אחיה של הנתבעת - _________, לנוכח עסקי העבודה אשר היו בניהם (התובע הינו ספק של ____________) הכיר את התובעת באקראי. באחת הפעמים בהם ביקר הנתבע ב__________ של האח ___________ ב___________, שם סיפק לו סחורה, התארח הוא בבית אימה של הנתבעת לארוחת צהרים, בהזמנת _____________, בתום הארוחה ולבקשת ____________ הצטרפה אימה של הנתבעת אל התובע בנסיעתו חזרה למרכז הארץ וזאת על-מנת לבקר את הנתבעת. עת הגיעו התובע ואימה של הנתבעת לקירבת ביתה של הנתבעת הודתה אם הנתבעת לתובע וביקשה לרדת מהרכב. אם הנתבעת הביאה עימה ____________ לנתבעת מה___________ והתובע התעקש כי הוא זה שירים עבורה את ה__________ לבית הנתבעת.


אכן התובע ביחד עם אם הנתבעת עלו לבית הנתבעת והיתה זו הפעם הראשונה בה נפגשו הצדדים. לימים אמר התובע לנתבעת כי מהרגע שראה אותה הבין כי התאהב בה וכי היא תהיה אשתו. התובע בא בטרוניה ל__________ על כי הסתיר ממנו את אחותו.


ימים ספורים לאחר הכירות זו החלו הצדדים לצאת יחדיו עד אשר עבר התובע לגור עם הנתבעת בדירתה השכורה בה גרו יחדיו עד לפרוץ הסכסוך בניהם ואשר בה גרה הנתבעת עד עצם היום.


כל סכסוך על ירושה במשפחת הנתבעת לא היה כמתואר בכתב התביעה. למעט, אי-הסכמה לעניין מכירת חלק מהנחלה של __________ אחי הנתבעת דבר שנגמר בטוב ולא כמתואר בכתב התביעה. ויוער, כי לאחרונה ערך האח ________ בר-מצווה לבנו ובה היו נוכחים כל האחים ביחד עם האם והכל היה ויהיה בע"ה כשורה.


למצער לציין ולומר, ומבלי לפגוע בכבודו של אבי התובע וכאילוץ של ממש, תטען הנתבעת כי אם קיים סכסוך על ירושה הרי שזה קיים במשפחתו של התובע. שכן אביו מסוכסך עם אחיו מזה __________ שנה על ענייני ירושה ואין הוא מדבר איתם כלל ואף לאירועים המשמחים של משפחת התובע לא הוזמנו הם. 

ה.
מוכחש הנטען בסעיף __________ לכתב התביעה. על-פי נטען מעניין לדעת איך הגיע הבן ____________ לאוויר העולם??? הנתבעת אישה אוהבת ובעלת צרכים טבעיים אשר לא סופקו לצערה על-ידי התובע אשר היה מגיע עייף מידי יום מהעבודה, מחד, ובסופי שבוע היה בבילויים עם חבריו. הנתבעת היתה זו שצריכה על-פי רוב ליזום יחסי אישות בין הצדדים.


אכן עובר לנישואין סבלה הנתבעת מבעיה גניקולוגית הידועה בשם "___________" אשר היתה לה עוד בהיות הצדדים חברים, ואשר חלפה עם כניסתה להריון. הצדדים נמנעו מקיום יחסי אישות לקראת סוף ההריון ממש כדי לא להביא ללידה מזורזת של ____________ שכן הודע לצדדים כי התפתחותו של __________ אינה כשל ילד רגיל והתובעת נכנסה למשטר של שמירת הריון.


טענות התובע לפיה הנתבעת סובלת מבעיות פסיכולוגיות קשות גובלת בהוצאת שם רע והינה שומרת לעצמה את מלוא הזכויות בגין טענות סרק אלה.


ויוער, כי מי שסובל מבעיה נפשית כזו או אחרת, ולמצער לציין זאת, זה התובע בעצמו אשר הודה בפני הנתבעת כי שוחרר מהצבא על סעיף נפשי בפרופיל _______. 


הנתבעת תטען ותבקש כי התובע יסכים, ו/או בית-המשפט יורה, כי תיקו הרפואי של התובע מהצבא וכן מהאזרחות יומצא לעיון בית-המשפט והנתבעת. במקביל מסכימה הנתבעת כי ינתן צו כאמור לגביה ובכך תוצא האמת לאור באשר למצבו הנפשי הרעוע של מי מהם.

ו.
מוכחש האמור בסעיף _________ לתביעה מכל וכל. אכן הנתבעת והתובע נהגו לשוחח הרבה טלפונית מידי יום ביומו וזאת כאשר התובע היה מצוי בנסיעותיו הרבות בדרכים בהם חיפש הוא לשוחח עם הנתבעת. בשיחות אלה היתה הנתבעת מספרת לתובע על התפתחותו של הבן ___________ ומשתפת אותו בעצם בגידולו. שכן השעות השבועיות בהם היה התובע מבלה עם הבן ____________, אותו הוא חפץ להחזיק במשמורתו, היו ספורות ממש וגם כאשר נוכח בבית היה ספון מול הטלוויזיה ולא הקדיש מזמנו לנתבעת ולבן.


הוכח שוב איך התובע "אלוף" ממש בלהוציא דברים מהקשרם ולהופכם לרעת הנתבעת.

11.
מסקנות האירוע המתואר בסעיף ______ לכתב התביעה הוצאו מהקשרם ואינן נכונות. אכן הנתבעת עברה אירוע כאמור. ולאחר בדיקות _____________ נמצאה אצל הנתבעת ___________ קלה הנובעת מצורת המבנה של הנתבעת מיום לידתה ומצב זה ביחד עם ההריון יכול היה להביא למצב של איבוד הכרה דבר שלצערה קרה. ויוער, כי מקרה כזה ו/או דומה לו לא היה לנתבעת לפני ו/או אחרי אותו אירוע. בדיקת ה- ______________ שביצעה הנתבעת נמצאה תקינה לחלוטין, בניגוד לטענות התובע.


התובע היה ביחד עם הנתבעת בכל הבדיקות והיה ער לתוצאותיהן וטען בפניה תמיד "אמרתי לך שאין לך כלום". התובע נעדר מרצונו אך מבדיקה אחת שנערכה לתובעת בבית-החולים ___________ עליה קיבל התובע פירוט מאת הנתבעת. 


כאמור, לנתבעת אין כל מניעה אם ימצא בית-המשפט לנכון כי יומצא תיקה הרפואי בעניין זה. 


השימוש הציני אותו מבקש לעשות התובע כיום לאחר אירוע זה אשר חווה עם הנתבעת וסייע בעדה עת חיו יחדיו מעיד על חוסר מצפון מצידו ועד כמה הוא מוכן להרחיק לכת בטענות הסרק שלו.

12.
מוכחש מכל וכל הנטען בסעיף _________ לכתב התביעה. הנתבעת תטען, כי שוב ההפך הוא הנכון. מי שצעק, קילל, ניבל פיו, זעם, ניפץ חפצים ורכוש וכו' מול הילד היה התובע בעצמו אשר הגדיל לעשות כן אף לפני אימה של הנתבעת. 


למצער לציין ולומר כי מי שמהווה איום של ממש בהתנהגותו כלפי הנתבעת והקטין זה התובע בעצמו אשר נוהג בחוסר אכפתיות משוועת, מתוך אינטרסים אנוכיים וקטנוניים של ממש אשר יש בהם להביא לסיכון לנתבעת ולבן. כגון: מאחר והילד נולד במשקל נמוך של ___________ ק"ג ניתנה הוראה על-ידי הרופאים כי יש להאכיל את הילד בשעות קבועות גם אם הילד ישן. כ____________ לאחר הלידה ביקשה הנתבעת מאת התובע, כי לנוכח עייפותה המצטברת ומצבה הבריאותי, יקום הוא להאכיל את הילד בשעה _______ וכן לכוון לה את השעון לשעה ___________ בבוקר כדי שהיא תאכיל את הילד. התובע לא עשה כן ונכנס לישון. הנתבעת התעוררה בעצמה בשעה ________ לפנות בוקר (והתובע התעורר) וביקשה לדעת איך הילד אכל את ארוחתו האחרונה אשר היתה אמורה להיות בשעה ________ לפנות בוקר ואשר סוכם כאמור כי הוא זה שיאכילו. התובע אמר לנתבעת כי היה עייף ולא היה לו כוח לקום. כאשר אמרה לו הנתבעת מדוע אם כן לא דאג לכוון את השעון כדי שהיא תתעורר להאכיל את הילד, הנתבעת הדליקה את האור בחדר השינה כדי לקחת הילד ולהאכילו, כיבתה את האור ויצאה לסלון. עת שהתה היא בסלון הפעילה הנתבעת את הטלוויזיה בסלון על-מנת שלא תירדם עת מאכילה היא את התינוק כדי שחלילה לא ייפול זה מידיה לנוח עייפותה כאמור. או אז קם התובע בזעם בלתי-ברור החל לגדף ולקלל את הנתבעת בצעקות רמות, העיר את אם הנתבעת אשר היתה אז בביתם, הפיל את כל הבגדים שבארון הבגדים לרצפה וביקש להעיף על הנתבעת כוננית מלאה ספרים והכל כאשר התינוק בידיה, עת שהיא מניקה אותו. כל נסיונות הפיוס של אם הנתבעת ושל הנתבעת לא צלחו. טענותיהם כלפיו כי "______________________" נפלו על אוזניים ערלות והתובע צעק "____________________". האם לאב "דואג" "ואוהב" שכזה יש ליתן חזקה על הקטין???


ויוער, כי באותו אירוע לאחר שהתנהג כאמור לעיל ביקש התובע לעזוב את הבית לבית אימו והנתבעת ביקשה למנוע זאת באמצעות החבאת מפתחות הדירה והכל לנוכח אי-הנעימות הרבה אותה הרגישה היא ואימה באותו מועד.


זאת ועוד. אירועים מסוכנים נוספים היו מתרחשים מידי פעם במכונית עת נסעו הצדדים יחדיו, והנתבע היה כועס, כהרגלו כמעט, מיד היה לוחץ על דוושת הגז ומאיץ את הנסיעה ברכב תוך סיכון הנתבעת, הילד ואת עצמו, התובע היה מאבד שליטה ממש ונוהג בפראות. כל נסיונות הפיוס של התבעת לא היו צולחים שכן כאשר האדון כועס אין עם מי לדבר והוא המחליט מה יהיה באותו הרגע.


במידת הצורך תרחיב הנתבעת ותפרט על עניינים אלה.

13.
מוכחש הנטען בסעיף _________ לכתב התביעה. הנתבעת תטען כי לנוכח העובדה כי התובע היה בעצם מנותק מגידולו של הקטין והטיפול בו עד כה, שכן היה עסוק בעצמו בתחביביו ובבילויו, עלה החשש בליבה של הנתבעת כי יש לבצע את המעבר אל האב בהדרגה תוך כדי לימודו לטפל בו. הנתבע אינו צריך להיאבק ולראות את הקטין. אין חולק כי לתובע זכות לגיטימית להיפגש עם בנו ולהיות שותף בגידולו והדבר מבורך ורצוי על-אף דבריה כפי שנאמרו בבית-המשפט ואשר הוצאו מהקשרם ו/או לא הובנו כראוי.


הנתבעת מיוזמתה הרחיבה את הסדרי הראיה בכך שאפשרה לתובע לראות ולשהות עם הילד שעה נוספת בימי ______ בשבוע.


הנתבעת בטוחה כי כיום הילד זוכה להיות עם אביו יותר מבעבר ועל כך מברכת היא.


ויוער, כי לנתבעת אין כל בעיה כי התובע יפגש עם הבן הכל בהתאם למה שיוכרע על-ידי העובדת הסוציאלית שאמורה להגיש תסקיר ביניים בהתאם להוראת בית-המשפט וטובת הילד.

14.
מוכחש הנטען בסעיף ________ לתביעה. הנתבעת תוסיף ותטען כי הגשת התלונה היתה מבחינתה "הקש ששבר את גב הגמל". וכל זמן שלא עשתה היא מעשה היה התובע לכאורה מוכן כי בנו היקר יגור "בקן צרעות". אין ספק כי הנייר סובל הכל גם את הנאמר בסעיף זה לתביעה.


זאת ועוד. היעלה על הדעת כי אישה מוכה המבקשת הגנה הופכת להיות לאישה המכה והבעל "לגבר המוכה" מבחינת ההתקפה היא ההגנה הטובה ביותר מצידו של התובע.


שאלה תמוהה אם אכן היה הנתבע גבר מוכה מדוע לא התלונן והחריש עד כה??? מדוע לא הקדים ועשה הוא מעשה??? לתובע הפתרונים.

15.
מוכחש הנטען בסעיף _______ לכתב התביעה. די לקרוא את הנטען והמבוקש בו כדי ללמוד עד כמה אין תביעתו ראויה כלל להתייחסות. התובע דורש מבית-המשפט לקבל את הקטין לחזקתו, ולהורות "על הסדרי ראיה בין הנתבעת לקטין באמצעות לשכת קשר תחת פיקוח של גורמים טיפוליים מתאימים". בית-המשפט הנכבד מתבקש לראות בכך עד לאן מגיעה חוצפתו ועזות מצחו של התובע. התובע אשר לא היה שותף כלל לגידולו של הקטין, ומתוך רצון לקנטר, להטריד ולהעליב את הנתבעת, מבקש כי הנתבעת אשר גידלה עד כה את הקטין, הקדישה את מלוא זמנה, מרצה, הונה ואונה עבור הקטין, השקיעה בו את כול ישותה, היא זו שתראה את הקטין באמצעות "לשכת הקשר" ו/או בהתערבות גורמים מתאימים.


לתובע אין כל יכולת לגדל את הקטין. התובע נוהג לעבוד מבוקר עד ערב כמעת מצאת החמה עד צאת הנשמה. מגיע מאוחר בלילות עייף, מרבה לצפות בטלוויזיה, אינו מוותר על בילוייו עם חבריו וכו', איך בדיוק יגדלו בשלט רחוק???


התובע אשר מאוהב בעצמו איננו מסוגל לקחת אחריות על הקטין ואין לו כל יכולת לעשות כן וזאת מבלי להיכנס להלכה המשפטית בעניין זה לפיה ילד עד גיל ________ מצוי עם אימו למעט חריגים אשר אין כל חולק כי אינם חלים במקרה זה.

16.
מוכחש האמור בסעיף ________ לכתב התביעה על תתי-סעיפיו מכל וכל. התובע בשיא חוצפתו מדגיש אמירות של "חיבוטי קבר" "מכה אותו בשוטים ובעקרבים" וכו' ביטויים אשר לקוחים מעולם המתים ולא החיים הכל להמחיש לכאורה את ייסוריו, שלא היו, של תובע במחיצת הנתבעת.


א.
מוכחש האמור בסעיף __________ לכתב התביעה הנטען בו מצוץ מעולם דמיונו של התובע. ולראיה מכתב המתאר את מצבו של הקטין מאת הרופא המטפל שלו.


ב.
מוכחש האמור בסעיף _______ לכתב התביעה.


ג.
מוכחש האמור בסעיף _______ לכתב התביעה. צריך המון חוצפה לטעון את הנאמר בסעיף זה במיוחד שאב שנעדר באופן תמידי מהבית וגם כשהיה בבית-כלא. הנתבעת תטען כי הילד רגוע מאוד, ישן טוב כ- _______ שעות בלילה, עלה פי _____ במשקלו מאז שנולד והתפתחותו תקינה לחלוטין. ושוב לראיה המכתב מאת הרופא.


ד.
מוכחש הנטען בסעיף __________ לתביעה. גרסת הנתבעת פורטה לעיל בהתייחס לאירוע זה.


מוכחש הנטען בסעיף ______ לתביעה. הנתבעת תטען כי הגיעו להוריו של התובע כאשר הילד היה לאחר שאכל. הצדדים הגיעו לבית הוריו לאכול ארוחת ערב וכן לצלם מסמכים אשר היו נחוצים לתובע למשפט אחר שיש לו. הנתבעת סייעה לו בצילומים. לאחר שנוכח התובע כי חסר לו דף האשים התובע את הנתבעת כי איבדה את הדף ובנוכחות הוריו צרח וצעק עליה, היכה אותה ברגלה. על-אף שאמו של התובע אמרה לנתבעת להיכנס לחדר עד אשר יירגע התובע המשיכה הנתבעת לסייע בידו כאשר דמעות בעיניה. ושוב הכל לנוכח הוריו.


מוכחש הנטען בסעיף ___________. הנתבעת תטען כי התובע עשה הכל כדי שהצדדים לא יגיעו לספארי בזמן מאחר והחליט כי הילד קטן ואין לו תובנה לגבי חיות ולכן אין טעם להגיע לספארי. עניין המג'מיקס יצא מהקשרו ועוות כליל. הנתבעת שמה את מכסה המג'מיקס על הפלטה החמה ולא הדליקה כלל אש וזאת בטעות, דבר שיכול לקרוא לכל אדם.


מוכחש הנטען בסעיף _________. שוב הפוסל במומו פוסל. התובע הוא זה שנוהג באופן פזיז, מהיר ורשלני תוך סיכון עצמי וסיכון הנוסעים עימו לרבות הוריו.


ה.
מוכחש האמור בסעיף ________ לתביעה.

17.
מוכחש האמור בסעיף ___________ לתביעה מכל וכל, לא רק שאין בדברים אלה ממש והם אחיזת עיניים בלבד אלה אין ולא קיים סיכוי שהתובע יוכל לגדל את הילד כנטען על ידו. 


בעוד הנתבעת היתה עצמאית עובר לנישואין חייה בגפה בדירה שכורה ב_____________, עשתה שירות צבאי מלא. התובע גר וקשור בטבוריו עדיין לבית הוריו, לא עושה מילואים, הזה האב שמסוגל לגדל ילד בגפו???


אין כל חולק ולא יכול להיות כזה (למעט התובע בפנטזיות שלו) שטובת הקטין מחייבת את גידולו והחזקתו בידי האם-הנתבעת אשר עשתה, עושה ותעשה הכל לאל ידה להמשיך לגדלו ולחנכו כפי שעשתה עד כה והתוצאות מדברות בעד עצמן.


התובע תחת הסיסמה של "טובת הקטין" מבקש למנות את מזונותיו של הקטין כפי שעשה עד כה ולא מעבר לכך.


התובע אשר אוהב כסף, דבר שהוכח עת רצה הוא לגנוב כספים משותפים מח-ן הבנק של הצדדים, אמר כי יעשה הכל שהנתבעת לא תקבל מזונות עבור הקטין ואחת מהדרכים היא הגשת תובענה זו.

18.
מוכחש הנטען בסעיף _______ לתביעה הנאמר בו בלשון העם הוא עורבא פרח, והנאמר בו לא ייהפך להיות נכון גם אם יוגדל, יודגש ויסומן יותר מכפי שהודגש וסומן בכתב התביעה. אם כבר הנטען בו אמור צריך וחייב לחול כנגד התובע בלבד. 

19.
לאור האמור לעיל יתבקש כב' בית-המשפט להורות כדלקמן:


א.
תביעת התובע לדחות על-הסף.


ב.
להורות כי החזקתו ומשמורתו של הקטין תהיה בידי האם בהתאם לתביעתה עד גיל 18.


ג.
להורות כי בין האב לקטין יחולו הסדרי ראיה בהתאם להחלטת העובדת הסוציאלית והנחיותיה.


ד.
ליתן צווים מתאימים לרבות גילוי מסמכים רפואיים של התובע מהצבא ומהאזרחות.


ה.
לחייב התובע בהוצאות משפט ושכר-טרחת עורך-דין לדוגמה בצירוף מע"מ.






_________________





__________, עורך-דין






בא-כוח הנתבעת

